ไทยติด “โควิด” อีก 1 ราย กลับจากบาห์เรน ป่วยสะสม 3,180 คน ในปท.เป็นศูนย์ต่อเนื่อง 39 วัน!
"นพ.ทวีศิลป์" โฆษก ศบค.เผยไทยติด “โควิด” อีก 1 ราย กลับจากบาห์เรน ป่วยสะสม 3,180 คน ในประเทศเป็นศูนย์ต่อเนื่อง 39 วัน ไร้เสียชีวิตเพิ่ม!
"นพ.ทวีศิลป์" โฆษก ศบค.เผยไทยติด “โควิด” อีก 1 ราย กลับจากบาห์เรน ป่วยสะสม 3,180 คน ในประเทศเป็นศูนย์ต่อเนื่อง 39 วัน ไร้เสียชีวิตเพิ่ม!
3 ก.ค. 2563

นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์แพร่ระบาดของโรคโควิด-19 ประจำวันที่ 3 ก.ค.63 เมื่อเวลา 11.30 น. ที่ทำเนียบรัฐบาล
โดยระบุว่า พบผู้ป่วยยืนยันติดเชื้อรายใหม่ 1 ราย เป็นหญิงไทย อายุ 24 ปี เดินทางกลับจากบาห์เรน ถึงไทยเมื่อวันที่ 28 มิ.ย. และเข้าพักยังสถานที่เฝ้าระวังที่รัฐจัดให้ (State Quarantine) ที่ จ.ชลบุรี ต่อมาเริ่มมีอาการเจ็บคอ และถ่ายเหลว จึงตรวจหาเชื้อในวันที่ 1 ก.ค. ผลตรวจพบเชื้อ
ทั้งนี้ ทำให้ยอดผู้ป่วยยืนยันสะสม เพิ่มเป็น 3,180 ราย รักษาหายแล้ว 3,066 ราย ยังรักษาอยู่ที่รพ. 56 ราย ไม่มีผู้เสียชีวิตเพิ่ม ยอดเสียชีวิตรวม ยังคงอยู่ที่ 58 คน